Diari Oficial de la Generalitat Valenciana


Sumari del DOGV 5050, del 15-07-2005 (2005/7802)

RESOLUCIÓ de 28 de juny de 2005, de la Universitat Miguel Hernández d'Elx, per la qual es convoquen cursos d'adaptació per a la funcionarització del personal laboral fix.
--------------------------------------------------------------------------------------------------------------------------------------------------------------------------

### Dades del document

Número de DOGV
:   5050

Data del DOGV
:   15-07-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/7802


Data del document
:   28-06-2005

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * qualificació del personal
    * funcionari
    * personal contractat
    * universitat

RESOLUCIÓ de 28 de juny de 2005, de la Universitat Miguel Hernández d'Elx, per la qual es convoquen cursos d'adaptació per a la funcionarització del personal laboral fix. [2005/7802]
  
La Comissió Gestora de la Universitat Miguel Hernández d'Elx, fent ús de les competències que li conferix la legislació vigent, d'acord amb el pacte per a l'adaptació del règim jurídic del personal de les universitats públiques valencianes a la naturalesa dels llocs de treball que ocupen, que va ser firmat per representacions sindicals com a conseqüència de l'aplicació de la disposició transitòria primera del Text Refós de la Llei de Funció Publica Valenciana, va acordar, en la seua sessió extraordinària de data 30 de març de 2001, aprovar les «Normes per a la integració del personal laboral fix de la universitat al règim administratiu funcionarial», publicades amb data 4 de juny de 2001 en el Diari Oficial de la Generalitat Valenciana.
  
Amb data 4 de febrer de 2004, el Consell de Govern Provisional d'esta universitat va aprovar les «Bases de la convocatòria de cursos d'adaptació per a la funcionarització del personal laboral fix», que han de regular el procés d'adaptació.
  
En conseqüència, de conformitat amb les referides normes per a la integració del personal laboral fix de la universitat al règim administratiu funcionarial i en ús de les atribucions que li conferix la Llei d'Universitats i el Decret 208/2004, de 8 d'octubre, del Consell de la Generalitat, pel qual s'aproven els Estatuts de la Universitat Miguel Hernández d'Elx, este Rectorat resol:
  
Convocar curs selectiu per a l'adaptació del règim jurídic del personal laboral fix de la Universitat Miguel Hernández d'Elx a la naturalesa funcionarial dels llocs de treball que ocupen, amb subjecció a les següents:
  
Bases
  
Primera. Objecte de la convocatòria
  
La convocatòria es realitza per a procedir a l'adaptació de la naturalesa jurídica del personal laboral fix de la Universitat Miguel Hernández d'Elx, a què es referix la base 2 d'esta convocatòria, a la naturalesa administrativa dels llocs de treball que ocupa.
  
Segona. Condicions dels aspirants
  
2.1. Per a ser admés als processos d'adaptació els aspirants hauran de reunir les condicions següents:
  
a) Ser personal contractat laboral fix de la Universitat Miguel Hernández d'Elx.
  
b) Trobar-se en una de les següents situacions administratives:
  
- a') Ocupar amb contracte laboral fix un lloc de treball de qualsevol escala dels grups C o D en la relació de llocs de treball d'esta universitat.
  
- b') Trobar-se en qualsevol tipus d'excedència de les previstes en el conveni col·lectiu d'universitats públiques de la Comunitat Valenciana, sempre que l'últim lloc de treball que van ocupar estiguera adscrit a qualsevol escala o li haguera correspost en l'actualitat d'acord amb l'article 16 del Text Refós de la Llei de Funció Pública Valenciana.
  
- c') Ocupar amb caràcter provisional lloc dels descrits i previstos en la relació de llocs de treball, amb motiu de cessament o reingrés des d'una situació d'excedència.
  
2.2. Als efectes de l'adscripció del personal inclòs en l'àmbit d'aplicació d'esta convocatòria en els cursos selectius que corresponga, s'establixen els nivells següents:
  
Nivell I
  
Personal laboral fix dels grups C o D que ocupen llocs de treball, en la relació de llocs de treball, sempre que el seu accés a la universitat s'haja produït a partir de l'1 de gener de 1990 (esta data inclusivament), a través de proves selectives de lliure accés desenvolupats segons el que disposa el llavors vigent conveni col·lectiu, o amb posterioritat a l'1 de gener de 1988 per mitjà de proves selectives d'accés lliure que van comportar l'acreditació de coneixements generals d'administració pública i els específics del lloc de treball.
  
Nivell II
  
Personal laboral fix dels grups C o D que tinguen tal condició per haver realitzat proves selectives amb anterioritat a l'entrada en vigor del primer conveni col·lectiu de les universitats públiques valencianes distintes de les indicades en l'apartat b) del punt primer de les «Normes per a la integració del personal laboral fix de la universitat al règim administratiu funcionarial» o amb posterioritat a esta data, pel sistema de promoció interna i ocupen llocs de treball en la relació de llocs de treball.
  
2.3. El personal dels grups C o D que es trobe en qualsevol tipus d'excedència haver d'acollir-se a efectes d'esta convocatòria al nivell previst per a l'últim lloc de treball que estiguera ocupant amb anterioritat a esta situació i segons les seues condicions d'accés a este.
  
Tercera. Presentació de sol·licituds i admissió dels aspirants
  
3.1. Els que desitgen prendre part en el procés d'adaptació hauran de fer-ho constar per mitjà d'una sol·licitud, segons el model que s'acompanya com annex a la present resolució, en la que l'aspirant haurà d'indicar el nivell a què s'acull segons els establits en la base 2.2, acompanyada del títol acadèmic exigible o bé certificat de complir els requisits substitutoris previstos en la normativa
  
3.2. Totes les sol·licituds es dirigiran al Rector de la Universitat Miguel Hernández d'Elx, presentant-se en el Registre General de la Universitat, en qualsevol dels registres auxiliars d'esta (centres de Gestió de Campus) o en la forma prevista en l'article 38.4 de la Llei de Règim Jurídic d'Administracions Públiques i Procediment Administratiu Comú, en el termini de 20 dies a comptar des del següent de la publicació de la present convocatòria.
  
3.3. Acabat el termini de la presentació de sol·licituds, es publicarà una relació provisional d'admesos i exclosos a la realització dels processos d'adaptació, especificant en este últim cas els motius per a això i adscrivint als admesos en el nivell que corresponga d'acord amb la base 2.2. La publicació es practicarà en el tauler d'anuncis oficial de la universitat (Registre General i Centres de Gestió de Campus), i en internet, pàgina web de la Universitat Miguel Hernández d'Elx, específicament en l'apartat de Recursos Humans.
  
3.4. Publicada la relació a què es referix el paràgraf anterior, els aspirants podran formular en el termini de 10 dies, comptats a partir del següent a la publicació de les llistes, les al·legacions que estimen oportunes, així com esmenar les deficiències que puguen haver-hi en la seua documentació, d'acord amb el que preveu l'article 71 de la Llei 30/1992, de Règim Jurídic de les Administracions Publiques i Procediment Administratiu Comú.
  
3.5. Transcorregut el termini anterior i esmenats els defectes i vistes les reclamacions, es dictarà una resolució amb les llistes definitives d'admesos que es farà pública en els taulers d'anuncis oficials de la universitat (Registre General i Centres de Gestió de Campus), i en internet, pàgina web de la Universitat Miguel Hernández d'Elx, específicament en l'apartat de Recursos Humans.
  
3.6. El gerent proposarà al rector, per a la seua aprovació, el calendari de celebració dels cursos previstos en esta convocatòria i el lloc de realització dels mateixos així com el professorat que ha d'impartir-los.
  
Quarta. Desenrotllament dels processos d'adaptació
  
4.1. Duració dels cursos
  
De conformitat amb el que estabix la normativa aprovada per la Comissió Gestora a l'efecte, en la seua sessió extraordinària del 30 de març de 2001, les hores de duració dels cursos, per a cada u dels grups i nivells inclosos en la base 2.2 d'esta convocatòria, és la que a continuació s'indica:
  
Grups de titulació
  
Nivell Grup C Grup D
  
I 12,5 hores 5 hores
  
II 37,5 hores 15 hores
  
4.2. Assistència als cursos
  
Els cursos s'impartiran dins de l'horari de treball tenint a tots els efectes la consideració de treball efectiu.
  
Per a l'adaptació a la condició de funcionari de carrera de la Universitat Miguel Hernández d'Elx a través del procediment establit en la present convocatòria, a més de superar les corresponents proves avaluadores, serà requisit indispensable l'assistència a un 85%, com a mínim, de la duració total del curs selectiu a què s'està adscrit, sense perjuí del que disposa el punt onzé de la normativa aprovada per la Comissió Gestora a l'efecte, en la seua sessió extraordinària de 30 de març de 2001, per als casos de malaltia degudament acreditada.
  
4.3. Avaluació continuada
  
La comissió qualificadora dels cursos objecte d'esta convocatòria realitzarà una avaluació continuada del personal adscrit als mateixos.
  
4.4. Prova final
  
Finalitzat cada mòdul, es realitzarà una prova final sobre els continguts dels temaris de les matèries impartides en estos i que es detallen en l'annex de la present resolució.
  
4.5. Qualificació de les proves
  
4.5.1. Tant l'avaluació continuada com la prova final del curs selectiu seran valorades per la comissió qualificadora de 0 a 10 punts.
  
4.5.2. Per a la superació final del procés selectiu, i, per tant, per a adquirir la condició de funcionari de carrera, s'haurà d'obtindre la qualificació d'apte. La qualificació d'apte s'obtindrà quan s'aconseguisca una puntuació igual o superior a 10 punts, resultat de sumar la mitjana de les qualificacions obtingudes en l'avaluació contínua i en la prova final del curs selectiu.
  
4.5.3. Amb independència de la puntuació obtinguda prèviament en les proves d'avaluació continuada, la presentació a la prova final del curs selectiu és requisit indispensable per a la superació del procés d'adaptació.
  
Quinta. Publicitat de les llistes d'aprovats
  
5.1. Finalitzats els cursos selectius, la comissió qualificadora farà públic en els taulers d'anuncis oficials de la universitat (Registre General i Centres de Gestió de Campus), i en internet, pàgina web de la Universitat Miguel Hernández d'Elx, específicament en l'apartat de recursos humans, les relacions del personal que ha participat, amb l'expressió de la qualificació d'apte o no apte i que constituiran les llistes d'aspirants que han superat el procés objecte d'esta convocatòria.
  
5.2. La comissió qualificadora elevarà el Rector la llista d'aspirants que han superat el procés d'adaptació per a la seua publicació definitiva.
  
Sexta. Comissions qualificadores i professorat dels cursos
  
6.1. La comissió qualificadora del procés d'adaptació que haurà de realitzar l'avaluació contínua dels cursos selectius, així com la qualificació de les proves finals dels mateixos, es nomenaran per resolució del rector.
  
6.2. Als efectes de comunicacions i de qualsevol altra incidència derivada d'esta convocatòria, les comissions qualificadores tindran la seua seu en el Servici de Recursos Humans de la Universitat Miguel Hernández, edifici Hélike, Campus d'Elx.
  
6.3. El règim jurídic de funcionament de les comissions qualificadores serà l'establit en la Llei 30/1992, de Règim Jurídic de les Administracions Públiques i Procediment Administratiu Comú, per al funcionament d'òrgans col·legiats, i els seus membres s'hauran d'abstindre i podran ser objecte de recusació pels interessats, quan concórreguen en aquells algunes de les causes previstes en els articles 28 i 29 de la referida llei.
  
6.4. La Universitat Miguel Hernández d'Elx disposarà les mesures que siguen necessàries per a garantir la informació als representants sindicals sobre el desenrotllament dels processos i de les actuacions de les comissions qualificadores.
  
Sèptima. Recursos
  
Contra la convocatòria, les seues bases i tots els actes administratius que es deriven d'esta, que esgoten la via administrativa, pot interposar-se recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia següent al de la seua publicació, de conformitat amb el que establixen l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'article 6.4 de la Llei Orgànica 6/2001, de 21 de desembre, d'Universitats, i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i potestativament podran interposar recurs de reposició en el termini d'un mes comptat a partir del dia següent al de la publicació de la present, davant el rector, de conformitat amb el que disposa l'article 116 de la Llei 30/1992, redactat conforme a la Llei 4/1999, de 13 de gener. Tot això sense perjuí que s'utilitze qualsevol altra via que es considere oportuna.
  
Davant les actuacions del tribunal, podrà interposar-se recurs d'alçada previst en l'article 114 de la Llei 30/1992, redactat conforme a la Llei 4/1999, de 13 de gener, en el termini d'un mes comptat des de l'endemà de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant el rector com a òrgan competent per a resoldre-ho.
  
Tots els actes de notificació dels procediments que s'inicien com a conseqüència d'admetre els anteriors recursos, es faran, amb text íntegre, en els taulers d'anuncis oficials de la Universitat Miguel Hernández d'Elx, i amb ressenya indicativa en el Butlletí Oficial de la Província d'Alacant.